Účastník ZPC	
Meno, priezvisko, titul:	PhDr. Denisa Ďuranová
Mgr. Petra Fridrichová, PhD.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Francúzsko, Paríž  	
Organizátor:	UNESCO  	
Termín:	17. – 21. 1. 2016	
Účel:	Medzinárodné sympózium UNESCO k vzdelávacím politikám do roku 2030	
Rokovací jazyk:	Anglický jazyk  	
	
Rámcový program
17. 1. 2016 – cesta Bratislava – Paríž
18. – 20. 1. 2016 – účasť na medzinárodnom sympóziu 
21. 1. 2016 – cesta Paríž – Bratislava 

Stručný priebeh	
Medzinárodné sympózium zamerané na vzdelávacie politiky do roku 2030 s názvom School Leadership, Monitoring and Evaluation, and Governnace in the implementation of the Education 2030 Framework for Action bola usporiadané pod záštitou UNESCO. Sympózia sa zúčastnilo viac ako 150 účastníkov zo 100 krajín sveta s cieľom prerokovať otázky a problematiku vedenia škôl, správy školstva, monitorovania a evalvácie vzdelávania. Počas prezentácií a panelových diskusií boli odkomunikované správy UNESCO a hlavné zistenia z uplynulých dvoch rokoch a to v troch oblastiach: vedenie škôl, evalvácia, správa školstva. 

Hlavné tematické zameranie sympózia dňa 18.1.2016 – Podpora vedenia škôl 
-	Efektívne vedenie školy ako páka efektívnych a kvalitných vzdelávacích výsledkov: Informácia o krajinách s najlepšími vzdelávacími výsledkami
-	Prieskum a využitie potenciálu vedenia školy s cieľom naplniť Agendu 2030: Strategické aktivity, možnosti a výzvy
-	Tradičné a nové typy modelov správy školstva 
-	Skúsenosti a súčasné trendy v systémoch monitorovania a evalvácie vo vzdelávaní 
-	Rozvoj a zlepšenie politiky v oblasti vedenia škôl v rozvojových krajinách
-	Výzvy v oblasti tvorby politiky v rozvojových krajinách
Hlavné tematické zameranie sympózia dňa 19.1.2016 – Monitorovanie a hodnotenie kvality vzdelávania 
-	Tvorba relevantných a udržateľných národných systémoch monitorovania a evalvácie pre vzdelávanie 2030
-	Monitorovanie a evalvácia kvality vo vzdelávaní
-	Reformy v oblasti správy školstva
-	Národný systém monitorovania a evalvácie s cieľom podpory Agendy 2030
-	Reformy vzdelávacích politík v rozvojových krajinách
Hlavné tematické zameranie sympózia dňa 20.1.2016 - Správa školstva 
-	Reformy v oblasti správy školstva a iniciatívy v posledných dvoch desaťročiach
-	Hlavné problémy a reformy v oblasti správy školstva
-	Tvorba kvalitného národného systému monitorovania a evalvácie za účelom dosiahnutia cieľov 2030
-	Podpora členských štátov UNESCOm v oblasti tvorby a implementácie efektívnych politík a stratégií v oblasti vedenia škôl 	
Odporúčania a závery	
Program UNESCO v oblasti vzdelávania sa opiera o ciele Dekády OSN pre gramotnosť a Dekády pre trvalo udržateľný rozvoj, programu Vzdelávanie pre všetkých (EFA), Rámcového akčného plánu pre vzdelávanie 2030 a Incheonskej deklarácie. Odporúčame tvorbu a implementáciu vzdelávacej politiky SR v intenciách cieľov UNESCO pre vzdelávanie do roku 2030. Projektový zámer Štátneho pedagogického ústavu zameraný na zvýšenie  kvality všeobecného vzdelávania prostredníctvom vytvorenia digitálnych nástrojov kurikulárneho riadenia pre MŠ,  ZŠ a SŠ v kontexte rozvoja európskej edukačnej politiky a  európskeho povedomia – Kvalitné riadenie otvoreného kurikula korešponduje s hlavnými zisteniami UNESCO a cieľmi pre vzdelávaciu politiku do roku 2030. 
 	
Očakávaný prínos	
Informácie nadobudnuté počas pracovnej cesty sú prínosom pre tvorbu vzdelávacej politiky, kurikulárne riadenie a činnosť Štátneho pedagogického ústavu v danej oblasti. 
	
Prehľad prinesenej dokumentácie a miesto jej uloženia	
Správy UNESCO sú dostupné v elektronickej forme na webovom sídle UNESCO: 
http://www.unesco.org/new/en/education/themes/planning-and-managing-education/policy-and-planning/events/reports/ 
UNESCO. Malaysia. Education policy review. Abridged report. UNESCO, 2013. 
MOUMNÉ, Rolla – SAUDEMONT, Charlotte. Overview of the role of private providers in education in light of the existing international legal framework. Paríž: UNESCO, 2015.
PEDRÓ, Francesc – LEROUX, Gabrielle – WATANABE, Megumi. The privatization of education in the developing countries. Evidence and policy implications. Paríž: UNESCO, 2015. 
Publikácie uložené: oddelenie pre cudzie jazyky, Štátny pedagogický ústav 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová  	
Dátum: 26. 1. 2016	
Správu schválil: Mgr. Petra Fridrichová, PhD., riaditeľka ŠPÚ